पाएं अपने शहर की ताज़ा ख़बरें और फ्री ई-पेपरडाउनलोड करें
निगम परिसर में सोमवार को लगे वैक्सीनेशन कैंप में हंगामा हो गया। लोगों ने भारी अव्यवस्था का आरोप लगाया। वैक्सीन लगवाने पहुंचे लोगों को पास-पास बैठा दिया गया। हंगामा बढ़ने पर पुलिस को बुलाया गया। नीलकंठ कॉलोनी से आईं रंजना शर्मा ने बताया कि शनिवार को भी यहां आए थे और दिनभर लाइन में लगने के बाद बताया कि वैक्सीन खत्म हो गई है, अब सोमवार को आना।
सोमवार सुबह 6 बजे से आए हैं, लेकिन 12.30 बजे तक कोई व्यवस्था नहीं हुई। न पीने का पानी और न बैठने की व्यवस्था। स्कीम 71 के मिलिंद गायकवाड़ ने बताया कि शनिवार को बताया गया था कि वैक्सीन के 73 डोज हैं। बाद में 13 लोगों को लगने के बाद ही कह दिया कि वैक्सीन खत्म हो गई। सोमवार को आना। सुबह से लाइन में लगे हैं और 12 बजे से लिस्टिंग शुरू हुई। निगम ने वैक्सीन के लिए जो टेंट लगाया था, उसमें एकसाथ दर्जनों लोग बैठे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn